ፍርድ ቤቱ በሰብዓዊ መብት ጥሰት ተጠርጣሪዎች መቃወሚያ ላይ ለመበየን ቀጠሮ ሰጠ
የፌዴራሉ ከፍተኛ ፍርድ ቤት ልደታ ምድብ 3ኛ የወንጀል ችሎት ከቂሊንጦ ማረሚያ ቤት ቃጠሎ ጋር በተያያዘ የሰብዓዊ መብት ጥሰት ፈጽመዋል የተባሉ ተጠርጣሪዎች ባቀረቡት መቃወሚያ ላይ ለመበየን ቀጠሮ ሰጥቷል፡፡ከቂሊንጦ ማረሚያ ቤት ቃጠሎ ጋር በተያያዘ በ37 ታራሚዎች ላይ የሰብዓዊ መብት ጥሰት ፈጽመዋል የተባሉ ስምንት የማረሚያ ቤቱ ሃላፊዎችን መዝገብ ፍርድ ቤቱ ዛሬ አይቷል፡፡ተከሳሾቹ ከዚህ ቀደም ለተመሰረተባቸው ክስ  ባቀረቡት መቃወሚያ ላይ አቃቤ ህግ ያቀረበውን የጽሁፍ ምላሽ አድምጧል፡፡አቃቤ ህግ በመሰረታቸው ሰባት ክሶች ላይ ተከሳሾች ያቀረቡት መቃወሚያ በክሱ ላይ በግልጽ የተጠቀሱ እንዲሁም በማስረጃና ምዘና ጊዜ የሚታዩ በመሆናቸው ፍርድ ቤቱ ውድቅ እንዲያደርጋቸው አቃቤ ህግ ጠይቋል፡፡ፍርድ ቤቱ የጽሁፍ ምላሹን ካዳመጠ በኋላ ለመጋቢት 19/2011 ብይን ለመስጠት ቀጠሮ ይዟል፡፡ 